Hej Thomas,

Velkommen til OpenStreetMap og tak for dine bidrag.

Vær opmærksom på at noder tagget med source="Danmarks Adresseregister" og "osak:identifier" er importeret fra det officielle adresseregister "Danmarks Adresser" (også kaldet DAR).

De importerede adressenoder bliver løbende ajourført i forhold til DAR, derfor er det normalt en dårlig ide at ændre ved dem overhovedet, de lever så at sige sit eget liv i OpenStreetMap. Eventuelle ændringer komplicerer den automatiske opdatering, og disse ændringer risikerer alligevel at blive overskrevet med de data der er aktuelle i DAR.

En sådan overskrivning er lige sket med din ændring af vejnavnet "Hf. Dahlia" i changeset 153681684 (https://www.openstreetmap.org/changeset/153681684). Godt nok står vejen opført således i DAR, men der har været konsensus i OSM-fællesskabet om at tilrette dette til "Haveforeningen Dahlia". Dette sker automatisk via det værktøj der hedder oisfixes, se registreringen for "Hf. Dahlia" her; https://oisfixes.iola.dk/rettelser/2253/

Hvis en adressenode er placeret forkert, bør det rapporteres til den autoritative myndighed, som er kommunen hvori den ligger, således at fejlen kan blive rettet i DAR. Se vejledning fra DAR om dette på https://danmarksadresser.dk/om-adresser/gps-og-adresser/.

Find mere information fra det danske OSM-fællesskab om danske adresser på OSM-wikien; https://wiki.openstreetmap.org/wiki/Da:Adresser.

Se mere generelt om DAR på http://danmarksadresser.dk/, og detaljer om integrationen med OpenStreetMap via autoAWS-værktøjet på https://wiki.openstreetmap.org/wiki/AutoAWS.

Velkommen igen, og god mapning. Mikkel 